OpenLLM-France/wikimedia huggingface dataset:
# El son etern

El son etern (títol original en anglès The Big Sleep) és una pel·lícula estatunidenca de l'any 1946 dirigida per Howard Hawks i interpretada per Humphrey Bogart i Lauren Bacall. Està basada en la novel·la La gran dormida de Raymond Chandler i és un dels principals exemples de cinema negre. Ha estat doblada al català.

## Argument

El detectiu Philip Marlowe es veu implicat en la investigació d'un cadàver tret de les aigües del moll Lido. Tanmateix, l'atracció que sent per una de les filles de l'acabalada família que l'ha contractat posa en perill la resolució del cas.

## Repartiment

* Humphrey Bogart: Philip Marlowe
* Lauren Bacall: Vivian Sternwood Rutledge
* John Ridgely: Eddie Mars
* Martha Vickers: Carmen Sternwood
* Peggy Knudsen: Mona Mars
* Regis Toomey: Inspector en Cap Bernie Ohls
* Charles Waldron: General Sternwood
* Charles D. Brown: Norris
* Bob Steele: Lash Canino
* Elisha Cook, Jr.: Harry Jones
* Louis Jean Heydt: Joe Brody
* Dorothy Malone: Venedora llibres

## Comentaris

A partir de la brillant novel·la de Raymond Chandler -sembrada de diàlegs insuperables-, tres dels millors guionistes de Hollywood -entre ells William Faulkner- van adaptar aquest clàssic que segueix al cim del gènere. Un parell d'anys abans gairebé el mateix equip -Howard Hawks en la direcció, Sid Hickox encarregat de la fotografia, Faulkner del guió, i Bogart i Bacall a la pantalla- havien creat ja una altra obra mestra: Tenir-ne o no.

## Vegeu també

* The Top 100 Crime Novels of All Time

## Referències

* 1 2 Títol en català a Ésadir.cat
* ↑ «The Big Sleep». The New York Times.
# Decimal

Un decimal és una fracció de la desena part d'un nombre enter.

## Referències

* ↑ «What is Decimal Fraction? [Definition, Facts & Example]» (en anglès). [Consulta: 26 abril 2022].
* ↑ «Números Decimales » Su Definición y Ejemplos 2021» (en castellà). [Consulta: 26 abril 2022].
* ↑ Maths, Sangaku. «Definició dels números decimals». [Consulta: 26 abril 2022].
* ↑ «Decimal Fraction - Definition, Conversions, Examples» (en anglès). [Consulta: 26 abril 2022].

## Vegeu també

* Decimalització
* Representació decimal
* Separador decimal
* Temps decimal
# Friendly

Friendly és una concentració de població designada pel cens al Comtat de Prince George's de l'estat de Maryland. Segons el cens del 2000 tenia 10.938 habitants.

## Demografia

Segons el cens del 2000, Friendly tenia 10.938 habitants, 3.506 habitatges, i 2.962 famílies. La densitat de població era de 622 habitants/km².
Dels 3.506 habitatges en un 38,4% hi vivien nens de menys de 18 anys, en un 65,6% hi vivien parelles casades, en un 13,9% dones solteres, i en un 15,5% no eren unitats familiars. En el 12,2% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,12 i el nombre mitjà de persones que vivien en cada família era de 3,36.
Per edats la població es repartia de la següent manera: un 27,4% tenia menys de 18 anys, un 7,5% entre 18 i 24, un 27,8% entre 25 i 44, un 30,3% de 45 a 60 i un 7% 65 anys o més.
L'edat mediana era de 38 anys. Per cada 100 dones de 18 o més anys hi havia 90,5 homes.
La renda mediana per habitatge era de 80.214 $ i la renda mediana per família de 82.827 $. Els homes tenien una renda mediana de 43.281 $ mentre que les dones 42.086 $. La renda per capita de la població era de 28.545 $. Entorn del 0,2% de les famílies i el 0,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Friendly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Friendly». American Fact Finder. Oficina del Cens dels Estats Units, 12-01-2010.
# Pont de Southwark

El pont de Southwark és un pont per al trànsit que connecta Southwark i la City a través del riu Tàmesi, a Londres, Anglaterra. Fou dissenyat per Ernest George i Basil Mott i s'obria el 6 de juny de 1921. És, des de 1986, un monument protegit de Grau II.
El pròxim pont riu amunt és el pont del Mil·lenni i riu avall és el pont de Cannon Street Railway. L'extrem de migdia és prop del Tate Modern, el museu The Clink i l'edifici de Financial Times. Al nord és prop de l'estació de Cannon Street.

## Referències

* ↑ Where Thames Smooth Waters Glide
* ↑ «Southwark Bridge». Historic England. [Consulta: 14 març 2021].
# Magalhães (desambiguació)

«Magalhães, Magallanes o Magellan» té aquests significats:
* Biografies:
** Federico Magallanes González (1976), futbolista uruguaià
** Fernão de Magalhães (~ 1480-1521), navegant portuguès que, a les ordres de Castella, que dirigí l'expedició que feu la volta al món per primera vegada
** Gonçalves de Magalhães (Río de Janeiro, 1811 – Roma, 1882), metge, professor, diplomàtic, polític
** Pero de Magalhães Gândavo (1540-1580), historiador i cronista portuguès
* Astronomia:
** Núvols de Magalhães, grup de galàxies pròximes a la Via Làctia
*** Gran Núvol de Magalhães, galàxia irregular que orbita al voltant de la Via Làctia
*** Petit Núvol de Magalhães, galàxia nana que sembla orbitar voltant la Via Làctia
** Magellan, sonda espacial d'exploració del planeta Venus
* Esports: Club Deportivo Magallanes, club de futbol de Santiago de Xile
* Esdeveniments:Expedició de Magalhães-Elcano (1519-1522), expedició iniciada per Fernão de Magalhães i continuada per Juan Sebastián Elcano coneguda per haver estat la primera circumnavegació reeixida del planeta
* Toponímia:
** Estret de Magallanes, cos d'aigua que connecta l'oceà Atlàntic i el Pacífic
** Regió de Magallanes i de l'Antàrtica Xilena, regió de Xile
** Estádio Dr. Magalhães Pessoa, estadi de futbol de Leiria (Portugal)
* Zoologia:
** Cotorra de Magallanes (Enicognathus ferrugineus), ocell de la família dels psitàcids que habita boscos, praderies i ciutats
** Oca de Magallanes (Chloephaga picta), ocell de la família dels anàtids que habita planures semiàrides de muntanya des del sud de Xile
** Pluvial de Magallanes, ocell de l'Amèrica del Sud, de nom científic Pluvianellus socialis
** Gavina de Magallanes (Leucophaeus scoresbii), ocell marí de la família dels làrids d'hàbits costaners
** Picot de Magallanes
** Pingüí de Magallanes (Spheniscus magellanicus), ocell marí de la família dels esfeníscids
# Bad Boys: ride or die

Bad Boys: Ride or Die és una pel·lícula de comèdia d'acció nord-americana de 2024 protagonitzada per Will Smith i Martin Lawrence. La quarta entrega de la sèrie de pel·lícules Bad Boys i la seqüela de Bad Boys for Life (2020). La història segueix els detectius de Miami Mike Lowrey i Marcus Burnett, que intenten esborrar el nom del seu difunt capità, Conrad Howard, després que sigui acusat falsament de conspiració. Ha estat subtitulada al català.

## Repartiment

| Actor | Personatge | Ref. |
| Will Smith | Michael Eugene "Mike" Lowrey | Ref. |
| Martin Lawrence | Marcus Miles Burnett | Ref. |
| Paola Núñez | Rita Secada | Ref. |
| Vanessa Hudgens | Kelly | Ref. |
| Alexander Ludwig | Dorn | Ref. |
| Tasha Smith | Theresa Burnett | Ref. |
| John Salley | Fletcher | Ref. |
| Jacob Scipio | Armando Aretas | Ref. |
| Dennis Greene | Reggie McDonald | Ref. |
| Eric Dane | James McGrath | Ref. |
| Ioan Gruffudd | Lockwood | Ref. |
| Joyner Lucas | Líder pandillero | Ref. |
| Rhea Seehorn | Agente Judy Howard | Ref. |
| DJ Khaled | Manny el Carnicero | Ref. |
| Melanie Liburd | Christine Lowrey | Ref. |

## Rodatge

El rodatge va començar el 3 d'abril de 2023 a Atlanta, Geòrgia i Miami. El 22 de mayo de 2023, TMZ lanzó clips detrás de escena de Will Smith y Martin Lawrence filmando escenas de la película en Atlanta. Es va suspendre al juliol a causa de la vaga SAG-AFTRA de 2023. Al març de 2024, es va revelar que Jacob Scipio reprendria el seu paper d'Armando Aretas de la pel·lícula anterior. Va concloure el 4 de març.

## Referències

* ↑ Hathaway, Benjamin. «Will Smith Had to Push for the Return of a Classic Original Character in Bad Boys 4» (en anglès). MovieWeb, 10-08-2024. Arxivat de l'original el October 7, 2024. [Consulta: 11 agost 2024].
* ↑ «Bad Boys 4 debuts with lower Rotten Tomatoes rating than previous movie» (en anglès britànic). Yahoo News, 07-06-2024. Arxivat de l'original el August 11, 2024. [Consulta: 11 agost 2024].
* ↑ «Bad Boys: ride or die». Goita què fan, ara!. [Consulta: 29 desembre 2024].
* 1 2 3 4 5 6 7 8 9 10 11 12 13 14 15 Ritman, Alex. «‘This Is Us' Star Melanie Liburd Joins ‘Bad Boys 4’ (Exclusive)» (en anglès americà), 27-04-2023. [Consulta: 1r juliol 2023].
* ↑ «Bad Boys 4 Production List». Film & Television Industry Alliance, 20-02-2023. [Consulta: 6 març 2023].
* ↑ «Bad Boys 4 Production Listing» (en anglès). Backstage. [Consulta: 6 març 2023].
* ↑ «Will Smith and Martin Lawrence Guns Blazing on Atlanta StreetsFor 'Bad Boys 4' Shoot-Out EXCLUSIVE». TMZ, 22-05-2023. [Consulta: 1r juny 2023].
* ↑ Gonzalez, Umberto. «Here Are All The Movies Affected by the SAG-AFTRA Strike From Deadpool 3 to Mission: Impossible 8 (Photos)» (en anglès). TheWrap, 14-07-2023. [Consulta: 14 juliol 2023].
* ↑ Donnelly, Matt. «'Bad Boys 4': Jacob Scipio Returns in Will Smith and Martin Lawrence Sequel». Variety, 01-03-2024. [Consulta: 3 març 2024].
* ↑ Dick, Jeremy. «Will Smith Reveals First Look at Bad Boys 4 as Filming Wraps». Comic Book Resources, 04-03-2024. [Consulta: 4 març 2024].
# Egílops

Egílops (Aegilops) és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins. Les plantes d'aquest gènere es coneixen popularment com a aranyetes o blat bord. El gènere Aegilops és essencial en l'evolució del blat comestible a causa del seu paper en dos esdeveniments d'hibridació primordials. L'espelta petita (Triticum dicoccoides), junt amb el blat bojal una de les primeres espècies de cereals domesticada per l'home, vers el 7500 aC, a l'Orient Mitjà, és el resultat de la hibridació de dues gramínees silvestres diploides: un blat "salvatge", Triticum urartu, i una espècie encara no identificada d'Aegilops relacionada amb Aegilops speltoides.

## Taxonomia

Entre les espècies principals hi ha:
* Aegilops bicornis (Forssk.) Jaub. & Spach
* Aegilops biuncialis Vis.
* Aegilops columnaris Zhuk.
* Aegilops comosa Sm.
* Aegilops crassa Boiss.
* Aegilops cylindrica Host
* Aegilops geniculata Roth - traiguera, blat de perdiu, blat del diable
* Aegilops juvenalis (Thell.) Eig
* Aegilops kotschyi Boiss.
* Aegilops longissima Schweinf. & Muschl.
* Aegilops markgrafii (Greuter) K. Hammer
* Aegilops neglecta Req. ex Bertol. - traiguera de tres espines
* Aegilops peregrina (Hack.) Maire & Weiller
* Aegilops searsii Feldman & Kislev ex K. Hammer
* Aegilops sharonensis Eig
* Aegilops speltoides Tausch - blat bord grec
* Aegilops tauschii Coss.
* Aegilops triuncialis L. - blat bord, blat de perdiu, blat del diable
* Aegilops umbellulata Zhuk.
* Aegilops uniaristata Vis.
* Aegilops vavilovii (Zhuk.) Chennav.
* Aegilops ventricosa Tausch - bonyets, bonyets aspres, blat del diable

## Referències

* ↑ Sinònim possible
* ↑ Germplasm Resources Information Network, consultada 21.06.08
* ↑ «Termcat». Arxivat de l'original el 2010-02-15. [Consulta: 1r desembre 2009].
* ↑ Mazoyer et Roudart (2002), p. 105
* ↑ relació més exhaustiva

## Enllaços externs

* UIB - Herbari virtual
# Creu de pedró d'Obiols

La creu de pedró d'Obiols és una creu de terme situada al municipi d'Avià (Berguedà), al camí entre l'església de Sant Vicenç d'Obiols i el cementiri, indicant un lloc religiós. Està declarada bé cultural d'interès nacional.
Està situada sobre una base de pedra formada per dos cubs superposats, el superior més petit de mida que l'inferior, i amb els cantells bisellats. A sobre hi ha encastada una creu de ferro amb el braç inferior més llarg i amb els extrems apuntats i decoracions ondulades entre ells.

## Bibliografia

* Casellas, I.; Santandreu, D. Creus del Berguedà. Amics del Romànic del Berguedà, 1997.

## Referències

* 1 2 «Creu de pedró d'Obiols». Mapes de Patrimoni Cultural. Diputació de Barcelona.
# Lake Arbor

Lake Arbor és una concentració de població designada pel cens dels Estats Units a l'estat de Maryland. Segons el cens del 2000 tenia 8.533 habitants.

## Demografia

Segons el cens del 2000, Lake Arbor tenia 8.533 habitants, 3.493 habitatges, i 2.165 famílies. La densitat de població era de 1.062,8 habitants/km².
Dels 3.493 habitatges en un 34,2% hi vivien nens de menys de 18 anys, en un 40,1% hi vivien parelles casades, en un 17,1% dones solteres, i en un 38% no eren unitats familiars. En el 32,7% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,11.
Per edats la població es repartia de la següent manera: un 25,7% tenia menys de 18 anys, un 6,3% entre 18 i 24, un 36,9% entre 25 i 44, un 22,1% de 45 a 60 i un 9% 65 anys o més.
L'edat mediana era de 36 anys. Per cada 100 dones de 18 o més anys hi havia 71,3 homes.
La renda mediana per habitatge era de 74.599 $ i la renda mediana per família de 89.775 $. Els homes tenien una renda mediana de 52.617 $ mentre que les dones 45.644 $. La renda per capita de la població era de 35.700 $. Entorn del 0,6% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Arbor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Lake Arbor». American Fact Finder. Oficina del Cens dels Estats Units, 12-01-2010.
# Peucestes de Mieza

Peucestes de Mieza (Peucestas, Πέστας), fill d'Alexandre, fou un militar macedoni nadiu de Mieza a Macedònia.
Va estar al servei d'Alexandre el Gran que el va nomenar comandant d'un trirrem al riu Hidaspes, segons Flavi Arrià. És la primera vegada que se'l menciona, i amb un càrrec d'importància però és evident que ja s'hauria destacat donant proves de valor, perquè Alexandre el va escollir per portar davant d'ell l'escut sagrat que havia pres del temple d'Atena a Ílion. Amb aquest càrrec va estar prop del rei en l'assalt a la ciutat principals de Malwa i alguns autors diuen que va salvar la vida al rei en aquella ocasió.
Alexandre li va conferir diverses altes distincions per aquest fet, i a la tornada a Persèpolis el va nomenar sàtrapa de Persis i el va fer Somatophylakes, o guàrdia personal del rei, un càrrec important per estar ocupat per pocs generals. A Susa va ser el primer a qui el rei va concedir una corona d'or. Com a governador de Persis es va guanyar el favor dels seus administrats i del mateix Alexandre, i va adoptar tots els costums i vestimenta perses.
A la primavera del 323 aC es va reunir amb el rei a Babilònia amb un exèrcit de 20000 homes, i es diu que va ser un dels que el va atendre a la darrera malaltia.
A la mort d'Alexandre no va prendre part a les discussions pel repartiment del poder, però tot i així se li va renovar el govern de Persis, que també va conservar a la partició de Triparadisos l'any 321 aC.
El 317 aC es va veure obligat a prendre part activa a la guerra entre Antígon el Borni i Èumenes de Càrdia, i va rebre el comandament de les forces de totes les satrapies a l'est del Tigris; no va aconseguir la direcció suprema però Èumenes el va saber retenir al seu bàndol durant les següents campanyes, i celebrava les victòries amb una magnificència reial. La derrota final a la Batalla de Gabiene, prop de Gadamarta el 316 aC amb la rendició i posterior execució d'Èumenes, on sembla que Peucestes hi va jugar algun paper per la seva mala conducta i insubordinació, el va privar de la seva satrapia però Antígon, que va veure el seu caràcter ambiciós, va decidir agafar-lo al seu servei i li va fer diverses promeses que mai es van complir.

## Referències

* ↑ 2.Peucestas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 228-229
# Urraca

«Urraca» té aquests significats:
* Urraca (852 - 870), reina de Navarra, segona esposa de García Íñiguez de Pamplona
* Urraca de Castella i Pamplona (935-1007), filla del comte de Castella Ferran González, casada successivament amb Ordoni III de Lleó, Ordoni IV de Lleó i Sanç II de Navarra
* Urraca (filla de Ferran I de Castella) (v 1038 - 1101), religiosa. Germana d'Alfons VI de Lleó i Sanç II de Castella, Senyora de Zamora.
* Urraca I de Lleó (v 1080 - 1126), reina de Castella i Lleó
* Urraca de Castella i Lleó (~ 1133 - 1189), reina de Navarra, filla bastarda d'Alfons VII de Lleó i Castella i de Gontroda Petri
* Urraca de Castella i d'Anglaterra (1186 - 1220), filla d'Alfons VIII de Castella i casada amb Alfons II de Portugal
* Urraca de Portugal (1148 - 1188), reina de Lleó. Filla d'Alfons I de Portugal i de Mafalda de Savoia, primera dona de Ferran II de Lleó
* Urraca de Navarra esposa del comte García Ordóñez, senyor de Nájera
* Urraca Garcés de Pamplona (?- 1041), filla de Garcia II Sanxes I de Navarra i casada successivament amb Ferran González i Guillem I de Gascunya
* Urraca de Navarra i Fernández, filla de Garcia III Sanxes II de Navarra i casada amb Alfons V de Lleó
* Urraca de Pamplona (?-956), filla de Sanç I de Navarra i casada amb Ramir II de Lleó
* Urraca Salvadórez (?-1025), filla de Salvador Pérez de Castella i casada amb Sanç I Garcia de Castella
* Urraca López de Haro (1170 - 1262), filla de Lope Díaz I de Haro, senyor de Biscaia, tercera dona de Ferran II de Lleó
* Urraca de Cañas o Urraca Díaz de Haro (1193 - 1263), filla de Diego López II d'Haro, abadessa del Monestir de Cañas
* Urraca, (Benedictina) (...? - 1039), filla de Garcia I de Castella i d'Ava de Ribagorça

## Vegeu també

* Urraca de Castella
Viccionari
# El ángel desnudo

El ángel desnudo és una pel·lícula argentina en blanc i negre dirigida per Carlos Hugo Christensen sobre el guió, de César Tiempo, que està basat en l'obra de teatre d'Arthur Schnitzler Fräulein Else, de 1924. La pel·lícula va comptar amb Olga Zubarry, Guillermo Battaglia, Carlos Cores i Eduardo Cuitiño com a actors principals, i es va estrenar el 14 de novembre de 1946.

## Sinopsi

Per prestar diners a un home en fallida, un escultor posa com a condició que la bella filla adolescent d'aquest posi nua per a ell.

## Repartiment

Repartiment.
* Olga Zubarry - Elsa Les Heras
* Guillermo Battaglia - Guillermo Lagos Renard
* Carlos Cores - Mario
* Eduardo Cuitiño -Gaspar Les Heras
* Agustín Orrequia - Vargas
* Fedel Despres - Diana
* Cirilo Etulain - Morales
* José de Ángelis - Prefecto
* Orestes Soriani - President Societat Crítics d'Art
* Cecilio de Vega - Dubois

## Comentaris

La crònica de Crítica deia referent al director:
| « | revela su dominio del oficio y una disposición inteligente para componer escenas, ayudado por una fotografía de buenos efectos y una música que, como el diálogo, prefiere la estridencia. | » |
Opinió de Manrupe i Portela sobre la pel·lícula:
| « | Mórbida, sombría, con Zubarry como una Lolita avant la lettre y Battaglia más faunesco que sus sobrecargadas esculturas. Christensen a sus anchas en lo sexual, con el primer desnudo del cine argentino, dorsal y fugaz. Un buen melodrama, bien fotografiado en una primera aproximación a Río de Janeiro. Todo un clásico. | » |

## Referències

* 1 2 3 4 «El ángel desnudo (1946) - Ficha técnica, Sinopsis, Imágenes, Trailer, Actores, Cast | cinenacional.com» (en castellà). [Consulta: 15 març 2021].
* ↑ «El ángel desnudo», 14-11-1946. [Consulta: 24 desembre 2024].
# Toungoo

Taungoo o Taungoo (també Taung-ngu) és una ciutat a l'extrem nord de la divisió de Bago de Myanmar, situada a 220 km de Yangon, a la vora dreta del riu Sittang, amb serralades tant a l'est com a l'oest. La indústria principal és de productes de silvicultura, com el tec i d'altres fustes extretes de les muntanyes. La població el 1983 era de 65.861 habitants i el 2001 s'estimava en 97.900. Actualment supera àmpliament els cent mil habitants.
La ciutat fou coneguda inicialment com a Dwa-ya-wa-di, que correspon al modern barri de Myo-gyi, construïda vers el final del segle xv per l'usurpador del tron Minkyinyo o Min-gyi-nyo (1486-1531) que després, el 1510 va fundar Taung-ngu (Toungoo) amb el nom de Ke-tu-ma-ti. Va construir un palau darrere les muralles, del qual es conserven les ruïnes, i unes maresmes van esdevenir llacs ornamentals. Durant la segona Guerra Anglo-birmana (1852-1853) fou ocupada pels britànics procedents de Martaban sense disparar un tret (1853). Els britànic hi van tenir un cantonment (campament militar) fins al 1893. La població el 1872 era de 10.732 habitants, i va passar a 17.199 el 1881 i a 19.232 el 1891 però va baixar a 15.837 el 1901 quan es va suprimir el campament militar. La municipalitat es va formar el 1874.

## Vegeu també

* Regne de Taungoo o Toungoo
* Districte de Taungoo o Toungoo
# Phalaris

Phalaris és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Phalaris angusta
* Phalaris aquatica = Phalaris tuberosa
* Phalaris arundinacea, utilitzada en forma de briquetes o pèl·lets com a combustible en calderes de biomassa.
* Phalaris brachystachys
* Phalaris californica
* Phalaris canariensis emprada habitualment per donar menjar a ocells.
* Phalaris caroliniana
* Phalaris coerulescens
* Phalaris commutata
* Phalaris lemmonii
* Phalaris minor
* Phalaris paradoxa

## Sinònims

Baldingera P. Gaertn. i cols., Digraphis Trin., Endallex Raf., Phalaridantha St.-Lag., Phalaroides Wolf, Typhoides Moench.

## Referències

* ↑ «Candidate crops for contaminated land biofuels crop considered». edie.net/crc, 23-02-2010. [Consulta: 17 abril 2010].
* ↑ «Germplasm Resources Information Network, consultada 01.07.08». Arxivat de l'original el 2008-10-10. [Consulta: 1r juliol 2008].

## Enllaços externs

* Pàgina de la GRIN sobre el gènere Escaiola (planta) Arxivat 2008-10-10 a Wayback Machine..
# Creu de terme de Barràs

La creu de terme de Barràs és una creu de terme de Santa Coloma de Queralt (Conca de Barberà) situada a la cruïlla dels camins d'Almenara, Aguiló i el camí ral de Santa Coloma de Queralt a Igualada.

## Descripció

La creu de terme actualment sols conserva original el peu i el pilar. El capitell està mutilat però encara permet visualitzar unes inscripcions que fan referència al rector Aguiló i la creu de ferro també esta mutilada. La base de la creu es troba sobre un petit mur de pedra, és quadrada i el fust de la columna és octogonal. En el capitell s'hi distingeixen el cos d'unes figures entre unes sanefes verticals compostes de fulles en espiga.

## Història

Joan Segura i Valls, en una carta arqueològica escrita el 1905 dirigida a Ferran de Querol i de Bofarull, president de la Societat Arqueològica Tarraconense d'aleshores, deia que havia descobert 4 o 5 sepultures dins una caixa quadrangular feta amb lloses dins el terme d'Aguiló, al lloc anomenat la Creu de Barràs.
L'any 1976 els veïns d'Aguiló van recollir el capitell que havia estat al museu de Santa Coloma i van restaurar la creu.

## Referències

* 1 2 3 «Creu de Barràs - Santa Coloma de Queralt». Patrimoni Arquitectònic de la Conca de Barberà. Consell Comarcal de la Conca de Barberà.
* ↑ Massó Carballido, Jaume «Una carta arqueològica inèdita de Joan Segura i Valls (1905)». Aplec de Treballs núm. 14. Centre d'Estudis de la Conca de Barberà [Montblanc], 1996, pàg. 27-35.

## Bibliografia

* Segura i Valls, Joan. Història de Santa Coloma de Queralt. Santa Coloma de Queralt. 3a edició. Ajuntament de Sta. Coloma de Queralt, 1984.